PMIndiaData/PMIndiaSum huggingface dataset:
শ্রী জো বাইদেন্না ওফিস পায়রকপদা পি.এম.না নুংঙাইবা ফোংদোকখ্রে

শ্রী জো বাইদেন্না অমেরিকাগী রাস্ত্রপতি ওইনা ওফিস পায়রকপদা প্রধান মন্ত্রী, শ্রী নরেন্দ্র মোদীনা নুংঙাইবা ফোংদোকখ্রে। ত্বীৎকী সেরিজ অমদা, প্রাধান মন্ত্রীনা হায়, “অমেরিকাগী রাস্ত্রপতি ওইনা ওফিস পায়রকপদা ঐনা @জোবাইদেনবু থমোইশেংনা নুংঙাইবা ফোংদোকচরি। ভারত-অমেরিকগী স্ত্রেতেজিক পার্তনরশিপ মপাঙ্গল কলহন্নবগীদমক মহাক্কা লোইননা থবক তৌমিন্ননবগীদমক ঐনা খৌরাংনা ঙাইরি। ঐনা, মহাক্না অমেরিকাবু লুচিংবদা মায় পাকপা ওইনবগীদমক য়াইফ-পাউজেল পীজরি। ঐখোয়না মান্নবা শিংনবশিং মায়োক্ননবা অমসুং মালেমগী শান্তি অমসুং ঙাক-শেলগীদমক অমত্তা ওইনা অমসুং অকনবা মওংদা থবক তৌমিন্নগনি। ভারত-অমেরিকাগী মরী অসি শরুক য়ামিন্নরিবা ভেল্যুশিংদা য়ুম্ফম ওইরি। ঐখোয়গী মরক্তা অচেৎপা অমসুং থাক য়াম্বা নাকল অনিগী ওইবা এজেন্দা লৈরি, শাহৌরক্লিবা শেন্মিৎলোনগী মরী অমসুং লৈবাক অনিগী মীয়ামগী মরক্তা অচংবা মরী লৈনরি। ঐখোয়না ভারত-অমেরিকা পার্তনরশিপ অসি অনৌবা মতোন অদুদা পুখৎনবগীদমক @জোবাইদেনগা লোইননা থবক তৌমিন্ননবগীদমক ফিরেপ লৌরি।”
গভর্নমেন্ত ই মার্কেতপ্লেস (জি.ই.এম.)না চহি অমখক্তদা লুপা করোর লাখ ১গী ওর্দর ভেল্যু ফংখিবগীদমক পি.এম.না থাগৎখ্রে

প্রধান মন্ত্রী শ্রী নরেন্দ্র মোদীনা গভর্নমেন্ত ই মার্কেতপ্লেস (জি.ই.এম.)বু শেনবা চহি ২০২১-২২দা লুপা করোর লাখ ১গী চহিগী প্রোকরমেন্ত ফংখিবগীদমক থাগৎখ্রে‍। ওর্দর ভেল্যুগী ৫৭%দি এম.এস.এম.ই. সেক্তরদগী লাক্তুনা জি.ই.এম. ফম্পাক্না অখন্ননা এম.এস.এম.ই.শিংবু মপাঙ্গল কনহল্লি হায়নসু মহাক্না হায়খি‍। ত্বীত অমদা প্রধান মন্ত্রীনা হায়খি; “@GeM_India না চহি অমখক্তদা লুপা করোর লাখ ১গী ওর্দর ভেল্যু ফংবা ঙম্লে হায়বা খঙবদা নুংঙাই! মসি মমাঙ চহিদগী মশক থোক্না হেনগৎলকপা অমনি‍। ওর্দর ভেল্যুগী ৫৭%দি এম.এস.এম.ই. সেক্তরদগী লাক্তুনা জি.ই.এম. ফম্পাক অসিনা অখন্ননা এম.এস.এম.ই.শিংবু মপাঙ্গল কনহল্লি‍।”
মন্ত্রীমন্দলনা ভারত অমসুং সাউদী আরবিয়াগী মরক্তা তুরিজমগী লমদা য়ানা ৱারোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সরকারগী তুরিজম মন্ত্রালয় অমসুং কিংদম ওফ সাউদী আরবিয়াগী সাউদী কম্মিসন ফোর তুরিজম এন্দ নেস্নেল হেরিতেজগী মরক্তা তুরিজমগী লমদা তেংবাং পীনবা হেঙ্গৎহন্নবা য়ানা ৱারোল খুৎয়েক পীনবদা অয়াবা পীখ্রে। য়ানা ৱারোল অসিগী মরুওইবা পান্দমশিংদি: ক) তুরিজম দিবেলপমেন্ত, হোতেলশিং, রিসোর্তশিং অমসুং তুরিস্ত একোমোদেসন ফেসিলিতীশিং, তুরিজম দেতা অমসুং স্তেতিসতিক্স, একজিবিসন ইভেন্তশিং অমসুং তুরিজম এক্তিবতীশিং, তুরিজম দিবেলপমেন্ত, প্লানিং অমসুং ইনবেস্তমেন্ত, লাসেন্সিং, ওপরেতিং অমসুং মার্কেতিং তুরিজম ফেসিলিতীশিং, এগ্রীকলচরেল তুরিজম, দিজার্ত তুরিজম অসিনচিংবদা ইনফোর্মেশন অমসুং এক্সপর্তিজ ইন লেজিস্লেসনশিং একচেঞ্জ তৌবা। খ) মীদিয়া পব্লিকেসনশিং, তুরিজমগা মরী লৈনবা ফিল্মশিং একচেঞ্জ তৌনবা অমসুং পার্তীশিংগী স্তেতশিংদা এক্সপার্তশিং অমসুং তুরিজম মীদিয়া রিপ্রজেন্তেতিবশিংগী মরক্তা চত্থোক চৎশিন তৌনবদা পুক্নীং থৌগৎপা। গ) পার্তীশিংগী স্তেতশিংদা ফংলিবা তুরিজম ইনবেস্তমেন্ত খুদোংচাবশিং পুথোকপা; তুরিজম প্রোজেক্তশিংদা মুচুএল তুরিজম ইনবেস্তমেন্ত থৌগৎপা। ঘ) অপুনবা তুরিজম থৌরমশিং শিল লাংবদা পুক্নীং থৌগৎপা; পার্তীশিংগী স্তেতশিংদা একজিবিসনশিং, কনফরেন্সশিং অমসুং সেমিনরশিং পাংথোকপদা শরুক য়াবা। ঙ) পার্তীশিংগী স্তেতশিংদা তুরিজম এজুকেসন অমসুং ত্রেনিং ফিল্দা থবক তৌরিবা পব্লিক অমসুং প্রাইভেৎ এজুকেসন ফেসিলিতীশিং পুক্নীং থৌগৎপা। চ) তুরিজম ফিল্দ অমসুং কন্সলতেসন সর্বিসশিংদা ইনোবেতিব এক্সপরিয়েন্স অমসুং তেক্নোলোজীশিং একচেঞ্জ তৌনবা ছ) তুরিজম এফিয়র্সকা মরী লৈনবা ইন্তর্নেস্নেল ফোরমশিং অমসুং ওর্গনাইজেসনশিংদা কোওপরেসন অমসুং কোওর্দিনেসন য়ুমফম: ভারত অমসুং সাউদী আরবিয়ানা অচেৎপা দিপ্লোমেতিক অমসুং মতম শাংলবা ইকোনোমিক রিলেসনশিপ অমা শরুক য়ামিন্নরি। ভারত সরকারগী তুরিজম মন্ত্রালয় অমসুং কিংদম ওফ সাউদী আরবিয়াগী সাউদী কম্মিসন ফোর তুরিজম এন্দ নেস্নেল হেরিতেজগী মরক্তা তুরিজমগী লমদা তেংবাং পীনবা হেঙ্গৎহন্নবা য়ানা ৱারোল অমা খুৎয়েক পীনদুনা রিলেসনশিপ শেমগৎপা অসি চেৎশিনহন্নবা অমসুং মখা তানা চাউখৎহন্নবা পার্তী অনিমক্না অপাম্বা ফোংদোক্লি। সাউদী আরবিয়া অসি মিদ্দল ইস্ততগী ভারতকীদমক পোতেন্সিয়েল তুরিস্ত জেনরেতিং মার্কেৎ অমনি। সাউদী আরবিয়াগা লোয়ননা য়ানা ৱারোল খুৎয়েক পীনবনা সাউদী আরবিয়াদগী ভারত্তা লাকপা মীরৈবাক্কী লমকোইবশিং মশিং হেঙ্গৎহন্নবগী ওইথোকপা লৈরি।
প্রধান মন্ত্রীনা সুশ্মা স্বরাজকী মফমদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি হান্নগী এক্সতর্নেল এফিয়র্স মন্ত্রী লৈখিদ্রবী শ্রীমতী সুশ্মা স্বরাজকী মহাক্কী মপোক কুমওন্দা মফমদা ইকায় খুম্নবা উৎখ্রে। ত্বিতরদা প্রধান মন্ত্রীনা হায়খি, “লৈখিদ্রবী লুচিংবী অসি মীয়ামগী সেবাদা মচি ওইবা থবক তৌবা চিং লেম্বা, শাজৎ ৱাঙাংদা হৌনবী খঙবা অমসুং পুকচেল তিংবীনি। ভারতকী ভেল্যু অমসুং হৌনশা পুকচেল অমদি খোন্দা লাক্তাদা চেৎনা মরা তাদুনা ঐখোয়গী জাতিগীদমক মহাক্না অচৌবা মংলান শাগৎপীরম্মি। মহাক থোইদোক হেন্দোকপা মরূপ অমা অমসুং শিংথানরবা মন্ত্রী অমা ওইবীরম্মি।”
পি.এম.না মৌলানা অবুল কলাম অজাদপু মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মৌলানা অবুল কলাম্বু মহাক্কী মপোক নুমিৎতা ইকাই খুম্নবা উৎখ্রে। প্রধান মন্ত্রীনা মহাকপু অনৌবা ৱাখল খনবা অমসুং হৈ-শিংলবা হায়রিবা মহাক অসিনা নিংতম লান্দা মহাক্না লৌখিবা থৌদাংনা পুক্নিং থৌগৎখিবা অমনি হায়না হায়খি। ত্বীত অমদা প্রধান মন্ত্রীনা হায়খি: “মৌলানা অবুল কলাম অজাদপু মহাক্কী মপোক নুমিৎতা ইকাই খুম্নবা উৎচরি। অনৌবা ৱাখল খনবা অমসুং হৈ-শিংলবা হায়রিবা মহাক অসিনা নিংতম লান্দা মহাক্না লৌখিবা থৌদাংনা পুক্নিং থৌগৎখিবা অমনি। মহাক্না লাইরিক-লাইশুগী মরমদা থৱায় য়াম্না য়াওখি অমসুং মখা তানা সমাজদা মচিল-মনাওগুম্না লোইনখি”।
প্রধান মন্ত্রীনা তেবলোক্স আর্তিস্তশিং, ত্রাইবেল গেস্তশিং, এন.সি.সি. কেদেতশিং অমসুং এন.এস.এস. ভোলুনতীয়রশিংগা লোয়ননা ‘এত হোম’দা শরুক য়াখ্রে

প্রধান মন্ত্রীনা ঙসি তেবলোক্স আর্তিস্তশিং, ত্রাইবেল গেস্তশিং, এন.সি.সি. কেদেতশিং অমসুং এন.এস.এস. ভোলুনতীয়রশিংবু লোক কল্যান মার্গতা লৈবা মহাক্কী রেসিদেন্সতা তরাম্না ওকখ্রে। আর্তিস্তশিং অমসুং পার্তিসিপেন্তশিংবু রিপব্লিক দে পেরেদ অমসুং মরী লৈনবা থৌরমশিংদা শরুক য়াবগীদমক থাগৎপা ফোংদোক্লদুনা প্রধান মন্ত্রীনা হায়খি মদুদি মসিনা মখোয়গী পুন্সিদা অচৌবা খুদোংচাবা তঞ্জা অমনি। লৈবাক পুম্বনা মখোয়দগী ইন্সপিরেসন লৌরি হায়না মহাক্না মখা তাখি। নুংতিগী হিংলিবা পুন্সিদা থকশি-খাশিগী মরুওইবা অদু প্রধান মন্ত্রীনা ফোংদোকখি অমদি থকশি-খাশি অসি এন.সি.সি.গী মপুং ওইবা শরুক অমনি হায়না মখা তাখি। মতম পুম্নমক্তা লৈপাক মীয়াম্না মখোয়গী সিভিক দ্যুতী অদু খংনা চৎকদবনি হায়না মহাক্না ফোংদোকখি। মসিবু মীয়ামগী এস্পিরেসনগা লোয়ননা পুন্সিনবনা ভারতপু অৱাংবা থাক্তা পুখৎকনি হায়না মহাক্না হায়খি। থৌরম অসিদা ইনভাইতীজ খরনা পাংথোকপা ফজরবা কলচরেল পর্ফোমেন্সশিংসু প্রধান মন্ত্রীনা য়েংখি।
তেকসাসকী হাউসতোন্দা প্রধান মন্ত্রীনা য়ু এ এগী রাস্ত্রপতি শক তাকপা

গুদ মোর্নিং হাউসতোন; গুদ মোর্নিং তেকসাস; গুদ মোর্নিং অমেরিকা, ভারত অমসুং মালেমগী মফম কয়াদা লৈরিবা ঐগী ভারতমচাশিংতরাম্না ওকচরি। মরূপশিং, ঙসি অয়ুক ঐখোয়গা লোয়ন্না য়াম্না অখন্নবা মীওই অমা ঐখোয়গা লৈমিন্নরি। মহাক শক তাকপা মথৌ তাদে। মহাক্কী মমিং মালেম অসিদা লৈরিবা মী খুদিংমক্না তারে। মালেমগী রাজনিতিগী মতাংদা মালেম অসিদা ৱারী শানবা খুদিংদা মহাক্কী মমিং পন্নরি। মহাক্কী ৱাহৈ খুদিংমক মীওই মিল্লিয়ন কয়ানা তারি। মহাক য়ুমথোং খুদিং পন্নবা মিং অমা ওইরে অমসুং মসিগী চাউরবা লৈবাক অসিগী খ্বাইদগী ৱাংলবা ওফিস মহাক্না পায়দ্রিঙৈদা মমিং য়াম্না চৎখি। সি ই ওদগী কমান্দর-ইন-চীফ, বোর্দরুমদগী ওভেল ওফিস, স্তদিওশিংদগী মালেমগী ফম্বাক্ত, রাজনিতিদগী ইকোনোমিদা অমসুং সেকুরিতিদা মহাক্না মফম খুদিংদা মতম শাংনা লৈহৌরগদবা ইথিল অমা পীরে। ঙসি মহাক ঐখোয়গা লৈমিন্নরি। মসিগী চিংলেম্লবা স্তদিয়ম অমসুং মশিং য়াম্লবা মীয়াম অসিদা তরাম্না ওকপা অসি ঐগী লাইবক ফবনি। মহাক্কা ঐনা তোইনা উনবগী খুদোংচাবা ঐনা ফংই হায়না ঐনা হায়বা ঙম্মি অমসুং মতম খুদিংমক্ত ঐনা মরূপ-মপাং ওইবা, নুংশিবা অমসুং থৌনা লৈবা য়ুনাইতেদ স্তেদ ওফ অমেরিকাগী রাস্ত্রপতি দোনাল্দ ত্রম্প উবা ফংখি। মসি ইতোপ-তোপ্পনি, মসি মমাংদা অমুক্ত থোকখিদ্রিবনি। মরূপশিং, ঐনা হায়রি মদুদি ঐখোয়না মতম খর উনরে অমসুং উনবা খুদিং মহাক তরাম-তরাম্না ওকপা, লাইনা উনবা অমসুং লৌশিং কয়ানা পীক থনখি। অতৈ কয়াগীদমক ঐনা মহাক পামজৈ। মহাক্কী লুচিংবগী গুন, অমেরিকাগী খঞ্জবা,অমেরিকানমচাশিংগী খনবা, অমেরিকাগী তুংগী থাজবা অমা অমসুং অমেরিকা অমুক হন্না মপাঙ্গল কনহন্নবা অকনবা ফিরেপ লৈ। মহাক্না মাংজৌন্নবা অমেরিকা অমুক হন্না মপাঙ্গল কনখৎহল্লে। মহাক্না য়ু এস অমসুং মালেমগী ওইনা থবক কয়া পাংথোক্লে। মরূপশিং, ভারত্ত লৈরিবা ঐখোয়গা রাস্ত্রপতি ত্রম্পকা অফবা মরি লৈনরি। অববী বার ত্রম্প সরকার হায়রিবা ৱাহৈশিং হৌনা লাউখি অমসুং মহাক্না হ্বাইত হাওসতা হরাওবা ফোংদোকপা অদু মিল্লিয়ন কয়াগী মাইথোং হরাওবা অমসুং থাগৎপনা থনগনি। ঐনা অহানবা ওইনা মহাক্কা উনবদা মহাক্না ঐঙোন্দা হায়খি, হ্বাইত হাওসতা ভারতকী অশেংবা মরূপ লৈ। ঙসি নহাক্না মফম অসিদা লাকপা অসিনা খুদম ওইরে। চহি কয়া অসিদা ঐখোয়গী লৈবাক অনি অসিনা মরূপ-মপাং ওইবগী মরি অসি অনৌবা অৱাংবা থাকশিংদা পুখৎলে। রাস্ত্রপতি, হাউসতোন্দা অয়ুক অসিদা , মালেমগী খ্বাইদগী চাউবা গনতন্ত্র চৎপা লৈবাক অনিগী কুম্মৈ মসিগী মরূপ-মপাংগী মীহুল অসি নহাক্না তাবা ফংলগনি। ঐখোয়গী অচৌবা লৈবাক অনিগী মরক্ত লৈনরিবা মীওইবগী মরিশিংগী থৌনা অমসুং অচেৎপা নহাক্না ফাওবা ঙমগনি। হাউসতোন্দগী হৌরগা হায়দ্রবাদ ফাওবা, বোস্তোনদগী বেঙ্গালুরু, চিকাগোদগী সিমলা, লোস এঞ্জেলেসতগী লুধিয়ানা , নিউ জর্সিদগী নিউ দিল্লি ফাওবদা মীয়াম থম্মোয়গী ওইবা মরি লৈনরি। ভারত্ত নোংমাইজিংগী অহিং অথেংবা ওইরবসু মীওই মিল্লিয়ন কয়া মখোয়গী তি ভি মমাংদা ফম্লি , মালেমগী তোঙান-তোঙানবা মতমদা লৈরিবশিং ঙসি ঐখোয়গা পুল্লি। মখোয়না পুৱারী ওইরবা থৌদোক অসি য়েংলি। মিস্তর রাস্ত্রপতি নহাক্না ঐহাক ২০১৭তা নহাক্কী ইমুং-মনুংদা শক তাকখি অমসুং বিল্লিয়ন অমা হেনবা ভারতমচাশিং অমসুং মালেমগী মফম কয়াদা লৈরিবা ভারতকী মীয়াম ঐগী ইমুং-মনুং ওইনা ঙসি ঐনা নঙোন্দা শক তাক্লি। ইবেম্মাশিং অমসুং ইবুংঙোশিং, ঐনা নখোয়দা ঐগী মরূপ, ভারতকী মরূপ অমা, অচৌবা অমেরিকাগী রাস্ত্রপতি দোনাল্দ ত্রম্প লানথোক্লি।
পি.এম.না উস্তাদ গুলাম মুস্তাফা খান সাহেবনা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা উস্তাদ গুলাম মুস্তাফা খান সাহেবনা লৈখিদবদা অৱাবা ফোঙদোকখ্রে। ত্বীৎ অমদা প্রধান মন্ত্রীনা হায়, "উস্তাদ গুলাম মুস্তাফা খান সাহেবনা লৈখিদবদা ঐখোয়গী কলচরগী ওইবা খুন্নাই অসিদা অৱাৎপা লৈহৌরগনি। মহাক অসি ঈশৈগী লমদা শকনাইরবা মীওই অমা, ক্রিএতিবিতীগী পুকচেল চেৎপা মীওই অমা ওইরমখি অমদি মহাক্কী থবক থৌরমশিং অসিনা মরম ওইরগা মীরোন কয়ানা মহাকপু পাম্নহল্লি। মহাক্কা লোইননা ৱারী শাখিবগী থৌদোকশিং ঐহাক্না নীংশিংল্লি। মহাক্কী ইমুং অমসুং মহাকপু পামজরুবশিংগী অৱাবদা শরুক য়াজরি।"
কল্যান সিংহ জীনা য়াম্না থুনা ফগৎনবা মশীং য়ামম্লবা মীয়াম্না থৌনিবদা প্রধান মন্ত্রীশু শরুক য়াখ্রে

প্রধান মন্ত্রী, শ্রী নরেন্দ্র মোদীনা শ্রী কল্যান সিংহ জীগী মশুনুপাগা ৱারী শাখ্রে অমসুং মশা ঙমদনা লৈরিবা লুচিংবা অসিগীদমক অথুবা মতমদা ফগৎনবা থৌনিখ্রে। প্রধান মন্ত্রীনা কল্যান সিংহ জীগা উনখিবা কয়া নিংশিংখি অমসুং মহাক্কা ৱারী শাবা অসি মতম পুম্বদা তমজনিঙাই ওই হায়খি। ত্বীতকী পরীং অমদা প্রধান মন্ত্রীনা হায় : “মশীং খঙদ্রবা মীয়াম্না ভারত পুম্বদা শ্রী কল্যান সিংহ জীবু অথুবা মতমদা ফগৎনবা থৌনিরি। ঙরাং @JPNadda জী, সি.এম. @myogiadityanath জী অমসুং অতৈ কয়া অমনা মহাকপু উনবা হোস্পিতালদা চৎখি। ঐহাক্না মহাক্কী মশুনুপাদা ৱারী শাখ্রে অমসুং মহাক্কী হকচাংগী ফিভম হংখি। ঐহাক্না @JPNad জীগা মহাক্কা ৱারী শাখিবা মনুংদা কল্যান সিংহ জীনা ঐহাকপু নিংশিংবি হায়বা নিংথিনা খঙজহৌই। ঐহাকশু কল্যান সিংহ জীগা উনখিবা কয়া অমা নিংশিংজরি। নিংশিংবা অমা অমুক হন্না লাক্লি। মহাক্কা ৱারী শাবা অসি মতম পুম্বদা তমজনিঙাই ওই”।
মন্ত্রীমন্দলনা হকশেলগী ঙাক-শেলগী থৌরাং অমসুং নাদ-য়েক্তনা লৈনবগী লমদা ভারত অমসুং জাপানগী মরক্তা তৌনবা য়ান-চেরোল (এম.ও.য়ু.)দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ঙসি কশেলগী ঙাক–শেল অমসুং নাদ–য়েক্তনা লৈনবগী মতাংদা ভারত অমসুং জাপান সরকারগী কনগৱা প্রিফেকচরেলগী মরক্তা তৌনবা য়ান–চেরোলদা অয়াবা পীখ্রে। থবক পাইখৎপগী লাল্লোং অমসুং পান্দমশিং: খুৎয়েক পীনরবা য়ানচেরোলগী কোপী ফংলবা মতুংদা নাকল অনিমক্কী থবক–থৌরম পাংথোকপা হৌগনি। লৈবাক অনিনা হৌগদৌরিবা থবকশিং অদু য়ানচেরোল অদুগী মনুং চন্না পাংথোক্কনি। য়ানচেরোল অসিগী মতম লোইদ্রিফাওবা মসি মখা তানা চৎথখিগনি। মরু ওইবা শাফুঃ য়ানচেরোল অসিনা মমাংঙৈদগী চৎনরক্লবা হিদাক–লাংথক্কী লমদা লৈবাক অনিগী মরক্তা নাকল অনিগী ওইবা তেংবাং পীনবা হেনগৎল্লগনি। মসি লৈবাক অনিমক্কী ওইনা য়াম্না মরু ওই। চংগদবা চাদিং: মসিদা অহেনবা ফাইনান্সিয়েল ইমপ্লিকেসন অমত্তা য়াওদে। রিসর্স, ত্রেনিং, কনফ্রেন্সশিং/মীফমশিংগী অখঙ–অহৈ হাপ্পদা চংগদবা চাদিংশিং আয়ুশ মন্ত্রালয়গী বজেৎতগী পাংথোক্কনি। য়ুম্ফমঃ ভারত্তা মমাংঙৈদগী চৎনরক্লবা হিদাক–লাংথক্কী চৎন–কাংলোন লৈজৈ। গ্লোবেল হেল্থ সিনারিওদা মসিগী মপান নাইদ্রবা ওইথোকপশিং লৈরি। আয়ুশ মন্ত্রালয়না অসিগুম্বা থাইনদগী চৎনরক্লবা হিদাক–লাংথক্কী চৎন–কাংলোন অসিবু য়োকখৎনবা, শন্দোক্নবা অমসুং মসিবু মালেমগী থাক্তা পুখৎনবগীদমক মতিক চাবা খোংথাং পাইখৎলি। থাইনদগী চৎনরক্লবা হিদাক–লাংথক্কী চৎন–কাংলোন অসিদা তেংবাং পীননবগীদমক লৈবাক ১৪গা য়ানা চেরোল ইনখ্রে। ভারত অমসুং জাপানগী মরক্তা লৈবাক অনিগী ওইবা মরি অসিগী লীরবা পুৱারি লৈরক্লি। মসিগী য়ুম্ফম অদুদি – ধর্মগী ওইবা নুংশিনবা লোইননা অচেৎপা চৎনবী–নাৎ অমসুং সিবিলাইজেসনগী মরি অসিনি। ভারত অমসুং জাপানগী মরক্তা পোলিতিকেল, শেনমিৎলোন, সাইন্সকা মরি লৈনবা অমসুং চৎনবী নাৎকী মরি অসি য়াম্না মরু ওই। অচেৎপা থাইনদগী চৎনরক্লবা হিদাক–লাংথক্কী কাংলোনগী মরুমদা জাপান্দা আয়ুর্বেদ অমসুং য়োগগী মাইকৈদা হৈনীংবা নোংম–নোংমগী হেনগৎলক্লি।
প্রধান মন্ত্রীনা ফার্মা ইন্দস্ত্রীগী লুচিংবশিংগা ৱারী শাখ্রে

প্রধান মন্ত্রী নরেন্দ্র মোদীনা ভিদিও কনফরেন্সিংগী থোংদা ফার্মাকোতিকেল ইন্দস্ত্রীগী লুচিংবশিংগা ৱারী শাখ্রে। প্রধান মন্ত্রীনা লাইচৎ অসিগী মায়োক্তা লান্থেংনবদা ফার্মা সেক্তরদা লৌরিবা মরু ওইবা থৌদাং অসিগীদমক থাগৎপা ফোঙদোকখ্রে। পি.এম. মোদীনা অসিগুম্বা অৱাবা ফীভম অসিদসু ফার্মা ইন্দস্ত্রীনা মথৌ তৌরিবা মওং অসিবু থাগৎপা ফোঙদোকখ্রে। পি.এম. মোদীনা ঙসি ভারতপু ‘মালেমগী ফার্মাসী’ হায়না শকখঙনরিবা অসি ফার্মা ইন্দস্ত্রীনা হোৎনখিবননি হায়না ফোঙদোকখ্রে। লাইচৎ মনুংদা মালেমদা লৈরিবা লৈবাক ১৫০ হেনবদা তঙাই ফদবা হীদাক-লাংথকশিং ফংহনখি হায়না মহাক্না ফোঙদোকখ্রে। শীংনবশিং লৈরবসু ভারতকী ফার্মা ইন্দস্ত্রীনা হৌখিবা চহিগী এক্সপোর্ত্তা চাদা ১৮গী গ্রোথ লৈখি, মসিনা ভারতনা তৌবা ঙম্বা অদু উৎখি হায়নসু রেজিস্তর তৌখি হায়না প্রধান মন্ত্রীনা থমখ্রে। ভাইরস অসিগী অনিশুবা ৱেভ অমসুং কেসশিংগী মশিং ৱাংখৎলক্লিবা অসি য়েংলগা ফার্মা ইন্দস্ত্রীনা তোঙান তোঙানবা তঙাই ফদবা হীদাক-লাংথকশিং পুথোকপা হেনগৎরিবশিং অসিবু পি.এম. মোদীনা শীংথাখ্রে। রেমদেসিভিরগুম্বা ইঞ্জেক্সনশিংগী মমল হন্থহল্লিবা অসিগীদমক মখোয়বু থাগৎপা ফোঙদোকখ্রে। পি.এম. মোদীনা ফার্মা ইন্দস্ত্রীদা অপনবা লৈতবা সপ্লাই চেনশিং লৈহন্নবা অপাম্বা ফোঙদোকখ্রে। পি.এম. মোদীনা লোজিস্তিক্স অমসুং ত্রান্সপোর্তেসন অসিগুম্বা ফেসিলিতীশিংগীদমক সরকারগী তেংবাংসু পীখ্রে। মহাক্না ইন্দস্ত্রীদা ইন্দস্ত্রীদা কোবিদকা লোইননা তুংলমচৎতা থোরকপা য়াবা অকিবশিংদা রিসর্চশিং তৌবা হেন্না হেনগৎনবা হায়খ্রে। মসিনা ঐখোয়না ভাইরস অসি লাকশিনবদা মাংজিল থাবদা মতেং ওইগনি হায়না মহাক্না ফোঙদোকখ্রে। ফার্মা ইন্দস্ত্রীদগী মতেং নীরদুনা পি.এম. মোদীনা সরকার অসিনা অনৌবা দ্রগশিং অমসুং রিগুলেতরী প্রোসেসশিংগীদমক রিফোর্মশিং পাইখৎলি হায়না থাজবা পীখ্রে। সরকার অসিদগী ফংলিবা প্রোএক্তিব ওইবা মতেং অমসুং তেংবাং অসিগীদমক ফার্মা ইন্দস্ত্রীগী লুচিংবশিংনা থাগৎপা ফোঙদোরকখ্রে। মখোয়না হৌখিবা চহি অমা অসিদা হীদাক-লাংথকশিং ফংহন্নবা মেন্যুফেকচরিং অমসুং লোজিস্তিক্স মথৌ তৌদুনা লৈহন্নবা হোৎনখিবশিং অদু পাউদমখি। মেন্যুফেকচরিং, ত্রান্সপোর্তেসন, লোজিস্তিক্স অমসুং এন্সিল্লরী সর্ভিসেসকীদমক ফার্মা হবশিংদা ওপরেসনশিং অৱাংবা থাক্তা মেন্তেন তৌদুনা থম্লি। কোবিদ লায়েংবগী প্রোতোকলকী হীদাল-লাংথক খরগী দিমান্দ অমুক্তা ওইখিদ্রিবা মওংদা হেনগৎলবসু লৈবাক অসিদা অপুনবগী ওইনা লাক্লিবা হীদাক-লাংথক্কী দিমান্দ অসি থুংহন্নবা লৌখৎলিবা খোঙথাংশিংগী ইনপুৎশিংসু শরুক য়ারিবশিং শিয়র তৌখি। মীফম অসিদা কেন্দ্রগী হকশেল মন্ত্রী শ্রী হর্শ বর্ধন, এম.ও.এস. (হেল্থ) শ্রী অশ্বিনি কুমার চৌবে, কেন্দ্রগী কেমিকেল অমসুং ফর্তিলাইজর মন্ত্রী শ্রী দি.ভি. সদানন্দা গৌরা, এম.ও.এস. (সি এন্দ এফ) মনসুখ মন্দবিয়া, প্রিন্সিপল সেক্রেতরী তু পি.এম. দা. ভি.কে. পোল অমসুং কেন্দ্র সরকারগী মন্ত্রালয়শিং/বিভাগশিংগী অতোপ্পা ওফিসরশিংগী মরক্তা মেম্বর (ঐচ) নিতি আয়োগ, কেবিনেৎ সেক্রেতরী, কেন্দ্রগী হেল্থ সেক্রেতরী, য়ুনিয়ন ফার্মাকোতিকেল সেক্রেতরী, দা. বালরাম ভারাগবা, দি.জি. আই.সি.এম.আর. হায়বরিবশিং অসিনা শরুক য়াখি।
প্রধান মন্ত্রী শ্রী নরেন্দ্র মোদীনা ইন্দিয়া-ওস্ত্রেলিয়া ইকনোমিক কোওপরেসন এন্দ ত্রেদ এগ্রীমেন্ত (ইন্দওস ই.সি.তি.এ.) ভর্চুএল ওইনা খুৎয়েক পীনবগী থৌরমদা থমখিবা ৱারোলগী মনিপুরি ৱাহন্থোক

প্রধান মন্ত্রী মোরিসন, ওস্ত্রেলিয়া অমসুং ভারতকী ত্রেদ মন্ত্রীশিং, অমসুং ঐখোয়গী ইরক্তা তিল্লিবা লৈবাক অনিগী মরুপ পুম্নমক, খুরুমজরি! থা অমগী মনুংদা ঙসি অসিনা ঐহাক্কী মরুপ স্কোতকা লোয়ননা মাই-মাই উনদুনা অহুমরক শুবা ওইনা ৱারী শাবনি। ঐখোয়না মমাংগী চয়োলদা পাঙথোকখিবা ভর্চুএল সম্মিত্তা য়াম্না কান্নরবা খন্ন-নৈনবা অমা পাঙথোকখি। মতম অদুদা ঐখোয়না ঐখোয়গী তীমশিংদা অথুবদা ইকনোমিক কোওপরেসন অমসুং ত্রেদ এগ্রীমেন্তশিংদা নেগোসিএসনশিং তৌদুনা ৱারোইশিন পুরক্নবা পাউতাক পীখি। অমসুং ঙসি মরু ওইরবা এগ্রীমেন্ত অসি খুৎয়েক পীবদা ঐহাক্না য়াম্না নুংঙাইবা পোকই। মসিগী শীংথানীংঙাই ওইরবা মাইপাক অসিগীদমক ঐহাক্না লৈবাক অনিমক্কী ত্রেদ মন্ত্রীশিং অমসুং মখোয়গী ওফিসিএলশিংদা থমোয় শেংনা থাগৎপা ফোঙদোকচরি। ঐহাক্না মরু ওইনা ওস্ত্রেলিয়াগী হান্নগী প্রধান মন্ত্রী অমসুং প্রধান মন্ত্রী মোরিসনগী হৌজিক ত্রেদ এনভোই ওইরিবা, মিস্তর তোনী এবোতবধ থাগৎপা ফোঙদোকচনীংই। থৌওং অসি খুমাং চাউশিনহনবদা মহাক্না হোৎনখিবশিং অদুনা শরুক তমখি। মরুপশিং, অতেনবা মতমগী মনুংদা অসিগুম্বা মরু ওইবা এগ্রীমেন্ত অমগী ৱারোইশিন পুরকপা ঙমবা অসিনা লৈবাক অনিগী মরক্তা অমনা অমবু থাজনবগী চাং অদু উৎলি। মসি ঐখোয়গী বাইলেতরেলগী ওইবা মরী অসিগীদমক পুৱারী ওইরবা মীকুপ অমনি। ঐখোয়গী ইকনোমীশিংদা অমনা অমগী মথৌ তাবশিং থুংহন্নবা হোৎনবদা চাউনা তৌবা ঙম্বা লৈ। এগ্রীমেন্ত অসিগী খুত্থাংদা ঐহাক্না লৈবাক অনিনা মখোয়গী খুদোংচাবশিং মপুং ফানা শীজিন্নবা ঙমহল্লগনি হায়না থাজবা থম্লি। এগ্রীমেন্ত অসিনা ঐখোয়গী মরক্তা মহৈরোয়শিং, প্রোফেস্নেলশিং, অমসুং তুরিস্তশিং একচেঞ্জ তৌনবদা লায়থোকহল্লগনি, মখা তানা মরীশিং মপাঙ্গল কনখৎহল্লগনি। ঐহাক্না ইন্দিয়া-ওস্ত্রেলিয়া ইকনোমিক কোওপরেসন এন্দ ত্রেদ এগ্রীমেন্ত (“ইন্দওস ই.সি.তি.এ.”) অসি নীংথিনা অমসুং মাইপাক্না নেগোসিএসন তৌখিবগীদমক লৈবাক অনিমক্কী তীমশিংদা ঐহাক্না অমুক্কা হন্না থাগৎপা ফোঙদোকচরি। ঐহাক্না ঙসিগী থৌরম অসিদা শরুক য়াবীবগীদমক প্রধান মন্ত্রী মোরিসনবু থমোয় শেংনা থাগৎচরি, অমসুং ওস্ত্রেলিয়াদা পাঙথোক্কদৌরিবা মীখলশিং অসি মাইপাক্না পাঙথোকপা ওইয়ু হায়না য়াইফ-মঙ্গোল পীজরি। অমসুং হয়েং শান্নগদৌরিবা ৱর্ল্দ কপ ফাইনেল অসিগীগী ওস্ত্রেলিয়াগী নুপী ক্রিকেৎ তীমদা য়াইফ-মঙ্গোলসু পীজরি। খুরুমজরি! খঙহনজবা – মসি প্রধান মন্ত্রীনা থমখিবা ৱারোলগী চাউরাকপা ৱাহন্থোক্নি। তশেংবা ৱারোলদি হিন্দীদা পীখি।
পি.এম.না কোবিদ ভেক্সিনগী অনিশুবা দোজ কাপতুনা লৈবাক অসিগী অহানবা মফম কনবা ঙমখিবগীদমক হিমাচল প্রদেশকী সি.এম.দা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হিমাচল প্রদেশকী তার্গেত থম্লিবা ইলিজিবল ওইবা প্রজাশিংদা কোবিদ ভেক্সিনগী অনিশুবা দোজ কাপতুনা লৈবাক অসিগী অহানবা মফম কনবা ঙমখিবগীদমক হিমাচল প্রদেশকী মুখ্য মন্ত্রীদা নুংঙাইবা ফোঙদোকখ্রে। হিমাচল প্রদেশকী মুখ্য মন্ত্রী, শ্রী জয়রাম থাকুরনা তৌরকখিবা ত্বিত অমদা পাউখুম পীরদুনা প্রধান মন্ত্রীনা হায়খি; “হন্না-হন্না নুংঙাইবা ফোঙদোকচরি @jairamthakurbjpজী। কোবিদকী মায়োক্তা লান্থেংনবদা হিমাচল প্রদেশকী মীয়াম্না লৈবাক পুম্বগী মমাংদা শীংথানীংঙাই ওইবা খুদম অমা থম্বা ঙমখ্রে। মীয়ামগী থৌনা-লিংজেল অসিনা লান্থেং অসিদা অনৌবা ভারত্তা অনৌবা থৌনা হাপ্লগনি।”
প্রধান মন্ত্রীনা ২০২১গী ওক্তোবর ২৭তা ১৬শুবা ইস্ত এসিয়া সম্মিত্তা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি অয়ুক অঙনবদা ১৬শুবা ইস্ত এসিয়া সম্মিত্তা ভিদিও কনফরেন্সকী খুৎথাংদা শরুক য়াখ্রে। ১৬শুবা ইস্ত এসিয়া সম্মিত অসি ব্রুনৈনা ই.এ.এস. অমসুং এসিয়ন চেয়র ওইনা য়ুম্বু ওইখি। মসিদা এসিয়ন লৈবাকশিংগী লুচিংবশিং উবা ফংখি অমসুং অতৈ ই.এ.এস. লৈবাকশিং হায়বদি ওস্ত্রালিয়া, চাইনা, জাপান, খা কোরিয়া, রসিয়া, য়ু.এস.এ. অমসুং ইন্দিয়া য়াওনা শরুক য়াখি। ভারত অসি ই.এ.এস. তা য়াম্না এক্তিব ওইবা পার্তিসিপেন্তনি। মসি প্রধান মন্ত্রীগী ৭শুবা ইস্ত এসিয়া সম্মিতনি। সম্মিত্তা মহাক্না ৱা ঙাংবদা প্রধান মন্ত্রীনা হায় মদুদি ইন্দো-পেসিফিক্তা অহানবা লীদর-লিদ ফোরুম অমা ওইনা ই.এ.এস.গী মরুওইবা অসিনা লৈবাক কয়া অমা পুন্দুনী মরুওইবা লালোংশিংদা ৱা খন্নবা ঙম্মী। ভেক্সিন অমসুং মেদিকেল সপ্লাইগী মতেংনা কোবিদ-১৯ লায়চৎ লান্থেংননা ভারতনা হোৎনরিবা অসি প্রধান মন্ত্রীনা উৎখি। প্রধান মন্ত্রীনা লায়চৎ মতুংদা ফগৎলক্নবা “আত্মানির্ভর ভারত” কেমপেনগী মতাংদা ৱা ঙাংখি অমসুং মালেমগী ওইবা ভল্যু চেন কনখৎনবা শোইদনা থমগনি হায়না হায়খি। মহাক্না ইকোনোমী অমসুং ইকোলোজী অমসুং অইং অসাগী ওইবা লেঙদবা খল অমা থম্নবগী পুন্সি মহিং লিংখৎনবগী মরুওইবা পীখি। ১৬শুবা ই.এ.এস. অসিদা ইন্দো-পেসিফিক, খা চাইনাগী শমুদ্র, য়ু.এন.সি.এল.ও.এস., তেরোরিজম অমসুং কোরিয়া পেনিসুলা অমসুং ম্যানমারগী ফিভম য়াওনা রিজনেল অমসুং মালেমগী ওইবা হিরমশিং মরুওইবশিংসু খন্নখি। পি.এম.না ইন্দো-পেসিফিক্তা “এসিয়ন সেন্ত্রেলিতী” হন্না হায়খি অমসুং এসিয়ন আউতলুক ওন ইন্দো-পেসিফিক (এ.ও.আই.পি.) অমসুং ইন্দিয়াগী ইন্দো-পেসিফিক ওসিন ইনিসিএতিব (আই.পি.ও.আই.) মরক্তা লৈরিবা সাইরর্জী উৎখি। ই.এ.এস.কী লুচিংবশিংনা তুরিজম অমসুং সস্তেনেবল রিকোভরী খুৎথাংদা মেন্তেল হেলথ, ইকোনোমিক রিকভরীদা ৱারোল অহুম লৌখি হায়রিবা অসি ভারতনা কো-স্পোন্সর তৌবনি। পুম্নমক অসিদা, সম্মিত প্রধান মন্ত্রী অমসুং অতৈ ই.এ.এস. লুচিংবশিংগী মরক্তা মিৎয়েং পীনবগী মহৈ চাবা উবা ফংখি।
ওক্তোবর ৩১দা স্তেচু ওফ য়ুনিতীদা প্রধান মন্ত্রীনা সরদার পতেলদা ইকায়খুম্নবা উৎকনি

২০১৯গী ওক্তোবর ৩১দা সরদারগী মপোক নুমিৎতা গুজরাতকী কেবাদিয়াদা স্তেচু ওফ য়ুনিতীদা প্রধান মন্ত্রী শ্রী নরেন্দ্র মোদীনা ভারতকী য়োৎকী মী সরদার বল্লভভাই পতেলদা ইকায়খুম্নবা উৎকনি। প্রধান মন্ত্রী মোদীনা এক্ত দিৱস পেরেদতা শরুক য়াগনি, তেক্নোলোজী উৎফমদা চৎকনি অমসুং তুংদা কেবাদিয়াদা সিবিল সর্বিস প্রোবেসনরশিংগা ৱারী শানগনি। ২০১৪দগী হৌনা ওক্তোবর ৩১ অসি লৈবাক্কী অপুনবা নুমিৎ হায়না পাংথোক্তুনা লাক্লি অমসুং শীনফম খুদিংমক্কী মীওইশিংনা অপুনবগী লমজেল শরুক য়ারি। ২০১৯গী ওক্তোবর ২৭দা শন্দোকখিবা মহাক্কী মন কী বাত থৌরমদা প্রধান মন্ত্রী নরেন্দ্র মোদীনা মীয়ামদা “এক ভারত শ্রেস্থ ভারত”কী পান্দম অমা ফংবা ঙম্নবা ‘অপুনবগী লমজেল’ শরুক য়ানবা তকশিনখি। মহাক্না হায়খি “২০১৪দগী হৌনা ওক্তোবর ৩১ অসি লৈবাক্কী অপুনবা নুমিৎ হায়না পাংথোক্তুনা লাক্লি হায়না নখোয়না খঙলে। নুমিৎ অসিদা ঐখোয়গী লৈবাক্কী অপুনবগী শক্তম ঙাক্নবা পাউজেল শন্দোক্লি। মমাংগী চহিশিংগুম চহি অসিগী ওক্তোবর ৩১দা ‘অপুনবগী লমজেল’ পাংথোক্লি। ‘অপুনবগী লমজেল’ অসিনা লৈবাক অসি অমত্তনি হায়বগী খুদম্নি অমসুং পান্দম অমা ! এক ভারত শ্রেস্থ ভারতকী পান্দম্নি। “ঐগী নুংশিরবা ইরৈচাশিং, সাদার পতেলনা লৈবাক অসি অমতা ওইনা পুনশিনখি। মসিগী অপুনবগী লাইৱা অসি ঐখোয়গী পুন্সিদা ধর্ম্ম অমনি অমসুং খেন্নবা কয়া লৈরিবা লৈবাক অসিদা ঐখোয়না মসিগী লাইৱা অসি মখা তানা মপাঙ্গল কনখৎহনগদবনি। ঐগী নুংশিরবা ইরৈচাশিং লৈবাক অসিদা অপুনবগী শক্তম অমসুং নুংশিন্না হিংমিন্নবা ফগৎহন্নবা ঐখোয়গী লৈবাক অসি মতম চুপ্পদা মিকুপ-নাহুমশিংনা লৈরি। করিগুম্বা ঐখোয়না ঐখোয়গী অকোয়বদা য়েংলবদি, লনাই মীওই কয়ানা কাংলুপকী নুংশিনবা হেনগৎহন্নবা চোকথবা লৈতনা হোৎনবা উরি” হায়না মহাক্না হায়খি। প্রধান মন্ত্রীনা মখা তানা হায়খি , হৌখিবা চহি মঙা অসিদা দিল্লি খক নত্তনা , ভারতকী সহর চা কয়া, য়ুনিয়ন তেরিতোরীশিং, রাজ্যগী কোনুংশিং, জিলাশিং, অপীকপা শহরশিংদা মীওই কয়ানা মশিং য়াম্না ‘অপুনবগী লমজেল’ শরুক য়াখি। ফিত ইন্দিয়া অমগী মরুওইবা পল্লদুনা প্রধান মন্ত্রীনা হায়খি, ‘অপুনবগী লমজেল অসি ৱাখল, হকচাং অমসুং পুক্নিং কান্নবা পীবা অঙকপা থৌরম অমনি। ‘অপুনবগী লমজেল’ মনুংদা ঐখোয়না লমজেল চেনবদা নত্তনা ফিত ইন্দিয়াগী মমি তারি। ঐখোয় ইশামক এক ভারত শ্রেস্থ ভারতকা মরি লৈনহল্লি। মরম অদুনা মসিনা ঐখোয়গী হকচাং, ঐখোয়গী ৱাখল অমসুং গুনশিং পুনশিনহনবতা নত্তনা ভারতকী অপুনবা অমা অৱাংবা থাক্ত পুখৎলি। লৈবাক শীনবা থুংনা শীল্লিবা অপুনবগী লমজেল পাংথোকফমশিং খঙনবা কনাগুম্বা অমনা ই-পাউ লৌনবা ৱেব পোরতেল runforunity.gov.in অমা হাংদোক্লে।
প্রধানমন্ত্রীনা বিহারদা ইচাওনা শোকহল্লবা মফমশিং নোংথক্তগী য়েংশিনখ্রে; খুদক্তা কোতি ৫০০গী ওইবা শেনফমগী মতেং লাওথোকখ্রে

প্রধানমন্ত্রী শ্রী নরেন্দ্র মোদীনা ঙসি বিহারদা ইচাওনা শোকহল্লবা মফমশিং নোংথক্তগী য়েংশিনখ্রে; মহাক্না রাজ্যগী মুখ্যমন্ত্রী শ্রী নিতিস কুমার, উপ মুখ্যমন্ত্রী শ্রী সুসিল মোদী অমসুং রাজ্যগী মকোকথোংবা ওফিসিয়েলশিংগা লোইননা পুর্নিয়াদা রিলিফ, রিহেবিলিতেসন অমসুং কমপেন্সেসনগী খোংথাশিং কুপ্না য়েংশিনখি । প্রধানমন্ত্রীনা রাজ্যদা পিবা য়াবা মতেং পুম্নমক পিগনি হায়না থাজবা পিখি, মহাক্না খুদক্তা কোতি ৫০০গী ওইবা শেনফমগী মতেং লাওথোকখি । প্রধানমন্ত্রীনা থাজবা পিখি মদুদি মাংহন তাকহনখিবা অমসুং রিলিফকী এক্সতেন্ত অদু এসেস তৌনবা অথুবা মতমদা কেন্দ্রগী তিম অমা লাক্লনি । ইন্সুরেন্স কমপনিশিংনা অথুবা মতমদা মখোয়গী ওবজাবরশিং থারক্তুনা ইচাওনা শোকহল্লবা মফমশিংদা লৌমীশিংগী ক্রোপ ইনশুরেন্সকা মরী লৈনবা ক্লেমশিং অদু এসেস তৌনবা অমসুং অথুবা মতমদা রিলিফ ফংহন্নবা মহাক্না দাইরেক্সন পিখি । ইচাওনা শোকহল্লবা লম্বী শোরোকশিং শেমজিন্নবা মহাক্না রোদ অমসুং ত্রান্সপোর্ত মন্ত্রালয়দশু খংহনখি । ইচাওনা শোকহল্লবা পৱার ইনফ্রাস্ত্রকচর অদু অথুবা মতমদা রিস্তোর তৌনবগীদমক কেন্দ্রনা পিবা য়াবা মতেংশু পিগনি । ইচাওনা শোকহল্লবা মফমশিংদা লৈখিদ্রবশিংগী ইমুং মনুং খুদিংদা লাখ ২গী শেনফমগী তেংবাং পিরগনি অদুগা য়াম্না থিনা শোক্লবশিদা লুপা লিশিং ৫০০০০গী তেংবাং ফংহল্লগনি । প্রধানমন্ত্রী শ্রী নরেন্দ্র মোদী অমসুং নেপালগী মহাক্কী মপাং মিষ্টর শের বহাদুর দ্যুবানা সাপ্তকোসি হাই দাম প্রোজেক্ত অমসুং সুনকোসি স্তোরেজ কম দাইবর্সন স্কিমগী অহানবা প্রোজেক্ত রিপোর্ত অদু মখা চৎথবা য়াখ্রে, লৈবাক অনিমক্না ৱাতর লোগ্গিং অমসুং ফ্লদ কন্ত্রোলগী লমদা মতেং পিন্নবা হেঙ্গৎপদশু য়ান্নখ্রে । মসিনা রিজন অসিদা ইচাও লাকশিনবা হেঙ্গৎহল্লগনি ।
প্রধান মন্ত্রীনা বাপু – বঙ্গবন্ধু দিজীতেল একজিবিসন হৌদোকখ্রে

প্রধান মন্ত্রী শ্রী নরেন্দ্র মোদীনা মহাক্কী নুমিৎ নিনিগী বঙ্গলাদেশ খোঙচৎকী শরুক অমা ওইনা বঙ্গলাদেশকী প্রধান মন্ত্রী শৈখ হাসিনাগা লোয়ননা বাপু অমসুং বঙ্গবন্ধুগী দিজীতেল একজিবিসন হৌদোকখ্রে। বাপু অমসুং বঙ্গবন্ধু অনিমক খা এসিয়াদগী হৌরকপা মখোয়গী ৱাখল্লোলনা মালেম পুম্বদা খঙনরবা তমজনিঙাই ওইরবা শক্নাইবশিংনি। একজিবিসন অসিবু শেন্নরিবা শ্রী বিরাদ য়াজনিক্না লুচিংবশিং অসিবু লমজিংখি, হায়রিবা অসিদা শৈখ রেহানাশু শরুক য়াখি।